King Mondo

King Mondo on kuvitteellinen hahmo Power Rangers -universumissa, joka esiintyi ensimmäisen kerran päävihollisena televisiosarjassa Power Rangers Zeo. King Mondon asu ja osa hänestä näytetystä kuvamateriaalista oli lainattu japanilaisesta Super Sentai -sarjasta Chōriki Sentai Ohranger, jossa Mondo oli nimeltään  ja samanlaisessa roolissa kuin Power Rangersissakin. King Mondon äänenä toimi David Stenstrom. Asun sisällä näytteli tuntematon näyttelijä, mutta Ohrangerista lainatuissa kohtauksissa asun sisällä näytteli Bacchus-Wrathin näyttelijä Yasuhiro Takeuchi.

Mondo oli avaruuden tyranni, joka johti avaruudessa laajalle levinnyttä roboteista koostunutta imperiumia nimeltä Machine Empire. Ohrangerissa hänen imperiumiaan kutsuttiin nimellä . Ohrangerissa hahmolla ei ollut mitään tekemistä aiempien Super Sentai -sarjojen vihollisten kanssa, mutta Zeossa juuri hän ajoi aiemmissa sarjoissa vihollisina toimineet Rita Repulsan ja Lord Zeddin pois Kuusta. Lopulta Zeo Power Rangerit onnistuivat voittamaan Mondon Zeon jaksossa 34, jonka jälkeen hän oli poissa useiden jaksojen ajan. Niinpä jaksojen 35 ja 47 välillä Machine Empiren valtaan tavoitteli lukuisia usurpaattoreita. Kuten muutkin viideltä ensimmäiseltä Power Rangers -sarjan tuotantokaudelta tutut pääviholliset, Mondo palasi sarjassa Power Rangers in Space osana suurempaa Dark Specterin johtamaa liittoumaa.Power Rangers in Space: Jakso 1; "From out of Nowhere I"

Hahmon tarina
Mondon tarinan kertoi Power Rangereille heidän mentorinsa Zordon, joka sanoi Mondon eronneen Pahojen voimien liitoumasta. Zeon alkuun mennessä Mondo oli onnistunut valloittamaan lukuisia tähtijärjestelmiä ja aurinkokunta oli viimeinen paikka, jossa hänen etenemisensä voitiin pysäyttää.Power Rangers Zeo: Jakso 2; "A Zeo Beginning II" Mondo valjasti valloittamiensa planeettojen luonnonvarat omaan käyttöönsä ja käytti niitä robottisoturiensa valmistukseen. Hän siirtyi aina luonnonvarojen loputtua seuraavalle planeetalle. Mondon johtaessa Machine Empireä jättimäisestä avaruustukikohdastaan hänellä oli rinnallaan hänen Machina-vaimonsa ja poikansa Sprocket. Väkivaltaisista taipumuksistaan ja äkkipikaisuudestaan huolimatta Mondo osoitti välillä olleensa myös huolehtiva, joskin liian hemmotteleva perheenisä, joka otti neuvoja ennemmin perheeltään kuin heitä paljon älykkäämmiltä kätyreiltä Klankilta ja Orbukselta.Power Rangers Zeo: Jakso 6; "Rangers in the Outfield"Power Rangers Zeo: Jakso 13; "Mean Screen" Mondoa kiehtoi ihmisten jokapäiväiset askareet, vaikka hän pitikin niitä alkukantaisina. Mondon alkupään juonet usein pitivätkin sisällään rangereiden yksityiselämän ongelmien muuttamista hengenvaarallisiksi tilanteiksi omien robottihirviöidensä avulla.Power Rangers Zeo: Jakso 11; "A Few Bad Seeds"Power Rangers Zeo: Jakso 5; "For Cryin' Out Loud"Power Rangers Zeo: Jakso 8; "Puppet Blaster"

Suunnilleen kauden puolivälissä Mondo alkoi osoittaa kasvanutta kiinnostusta kaikkea yliluonnollista kohtaan. Hän yritti saada haltuunsa lukuisia taikaesineitä kuten Tommy Oliverin mystisen nuolenpäänPower Rangers Zeo: Jakso 21; "Brother, Can You Spare an Arrowhead?" ja Trey of Triforian voimat.Power Rangers Zeo Episode 33, "Revelations of Gold" Kun hänen joukkonsa löysivät Kuusta esiintymän maagista neo-plutonium nimistä metallia, Mondo loi metallista hirviöilleen vahvemmat panssarit. Rangerit olivat aluksi vaikeuksissa niitä vastaan, mutta voittivat ne uusien Super Zeozordiensa avulla.Power Rangers Zeo: Jakso 34; "A Golden Homecoming" Lopulta Mondo sai tarpeekseen jatkuvista epäonnistumisista ja päätti haastaa rangerit itse Damokleen miekalla, joka kykeni joukkotuhoon ja jota Mondo sanoi käyttäneensä aiemminkin. Miekan avulla Mondo kasvoi pilvenpiirtäjän kokoiseksi ja hänen selässä ollut suuri hammasratas muuttui metalliseksi, virtaviivaiseksi kaareksi, josta ulkoni piikkejä. Rangerit muodostivat Super Zeo Megazordin, jolla he tuhosivat King Mondon ja hänen miekkansa.Power Rangers Zeo: Jakso 35; "Mondo's Last Stand"

Mondon tuhoutumisen jälkeen Machine Empiren johtoon nousi Louie Kaboom, joka oli Zeddin ja Ritan luoma robotti.Power Rangers Zeo: Jakso 36; "Bomber in the Summer" Pian kuitenkin selvisi, että Mondolla oli myös aikuinen poika nimeltä Gasket, jonka hän oli kieltänyt Gasketin mentyä naimisiin Mondon arkkivihollisen tyttären kanssa. Ensitöikseen Gasket ja hänen vaimonsa Archerina lähettivät Louien tuhoonsa ja sen jälkeen veivät Machine Empiren johtajuuden itselleen.Power Rangers Zeo: Jakso 40; "The Joke's on Blue" Myöhemmin Mondo palasi korjattuna takaisin, jonka seurauksena valtaa tavoitelleet Gasket ja Archerina pakenivat.Power Rangers Zeo: Jakso 46; "Another Song and Dance"Power Rangers Zeo: Jakso 49; "Hawaii Zeo" Sarjan Power Rangers Zeo viimeisessä jaksossa Mondo yritti jälleen saada kultaisen rangerin voimat käsiinsä, mutta hävisi taistelun rangereita vastaan. Vähän myöhemmin Rita ja Zedd onnistuivat hankkiutumaan koko Machine Empirestä eroon, kun heidän Sprocketille antama lahja räjäytti koko kuningasperheen palasiksi. Mondo kuitenkin selvisi iskusta, tosin pahasti vaurioituneena.Power Rangers Zeo: Jakso 50; "Good as Gold" Ajan kuluessa Mondo ja muu kuningasperhe korjautuivat ja he liittyivät Dark Specterin liittoumaan suorittamaan oman osansa Dark Specterin suunnitelmasta, jossa Machine Empiren tehtävänä oli hyökätä Phantom Rangerin kotiplaneetalle. Mondo kuitenkin tuhoutui lopullisesti, kun Zordonin uhrautuessa vapautunut hyvä energia muutti hänet hiekaksi.

Myöhemmin Power Rangers -televisiosarjan kymmenvuotista taivalta juhlineessa Power Rangers Wild Forcen jaksossa "Forever Red" joukko selvinneitä Mondon kenraaleja halusi kostaa hänen kuolemansa kaivamalla Kuusta esiin Ritan ja Zeddin muinaisen Serpentera-zordin ja valloittamalla sillä Maan. Kymmenen eri kausilta tutun punaisen Power Rangerin avulla heidän suunnitelmansa kuitenkin meni pilalle ja kenraalit tuhoutuivat.Power Rangers Wild Force: Jakso 34; "Forever Red"

 Muut esiintymiset 
Mondo esiintyi myös Image Comicsin julkaisemassa Power Rangers Zeo -sarjasta tehdyssä sarjakuvalehdessä, jonka käsikirjoittivat Tom ja Mary Bierbaum ja jonka kuvitti Todd Nauck.Comic by Comic - Interview with Todd Nauck Sarjakuvassa 
Mondon joukot seurasivat Zeddiä ja Ritaa Gamma Vileen ja toivoivat saavansa Lord Zeddin ja hänen hallussa olleiden voimakolikoiden energiat itselleen.Image Comicsin julkaisu Power Rangers Zeo #1

Mondo ilmestyi myös loppupomona vuonna 1996 tietokoneelle julkaistussa pelissä Power Rangers Zeo vs. The Machine Empire. Tietokonepelissä Mondo varastaa zeokristallin ja estää siten rangereita muuttumasta rangermuotoihinsa. Pelaajan täytyy ohjata yhtä rangereista ja kerätä jokaisesta kentästä 100 sirpaletta. Viimeisessä taistelussa rangerit käyttävät Zeo Megazordiaan, jolla he voittavat Mondon. 

Mondo oli myös pelattavana hahmona Super Nintendon pelissä Power Rangers Zeo: Battle Racers.

 Oheistuotteet 
Uusien hahmojen, joihin myös King Mondo lukeutui, luomisella sarjaa Power Rangers Zeo varten oli tarkoitus nuorentaa sarjaa. Kuten valtaosasta Power Rangers -sarjojen päävihollisista, ei myöskään Mondosta tehty figuuria vaan figuureissa keskityttiin Mondon rivisotilaisiin ja robottihirviöihin. Tosin Japanissa on julkaistu pieni figuuri Mondon Sentain vastineesta Bacchus-Wrathista sekä Sprocketin ja Machinan vastineista Hysteriasta ja Buldontista. 

 Katso myös 
 Power Rangers Zeo
 Power Rangers in Space
 Machine Empire

Lähteet

Luokka:Power Rangersin hahmot
Luokka:Power Rangers Zeo
Luokka:Televisiohahmot
Luokka:Superroistot